เลขาธิการ ป.ป.ส. เผยความคืบหน้าการปลดพืชกระท่อมออกจากบัญชียาเสพติด อยู่ในขั้นส่งร่างกฎหมาย ให้สำนักงานคณะกรรมการกฤษฎีกาตรวจ
เลขาธิการ ป.ป.ส. เผยความคืบหน้าการปลดพืชกระท่อมออกจากบัญชียาเสพติด อยู่ในขั้นส่งร่างกฎหมาย ให้สำนักงานคณะกรรมการกฤษฎีกาตรวจ นายนิยม เติมศรีสุข เลขาธิการ คณะกรรมการป้องกันและปราบปรามยาเสพติด หรือ ป.ป.ส. เปิดเผยว่า ขณะนี้ อยู่ระหว่างเตรียมการส่งร่างพระราชบัญญัติยาเสพติดให้โทษ (ฉบับที่..) พ.ศ. .... ที่มีหนึ่งในสาระสำคัญ คือ การถอดพืชกระท่อมจากยาเสพติดให้โทษ ให้สำนักงานคณะกรรมการกฤษฎีกาตรวจ ก่อนเข้าสู่ขั้นส่งสภาผู้แทนราษฎรพิจารณา เพื่อให้มีผลบังคับใช้เป็นกฎหมาย โดยจากนี้ สำนักงาน ป.ป.ส. จะนำข้อสังเกตของหน่วยงานที่เกี่ยวข้องที่ได้ให้ต่อที่ประชุมคณะรัฐมนตรี ใน 3 ประเด็น คือ การป้องกันและดูแลไม่ให้เด็กและเยาวชนมาใช้ในทางที่ผิด การนำไปผลิตหรือแปรรูปเป็นผลิตภัณฑ์อื่นๆ และการมีผลต่อผู้ทำหน้าที่ควบคุมเครื่องจักร หรือยานพาหนะ นอกจากนี้ ยังมีเรื่องการสร้างการรับรู้และความเข้าใจให้กับประชาชน โดยเฉพาะในกลุ่มเด็กและเยาวชน ซึ่งสำนักงาน ป.ป.ส. จะเร่งประสานหน่วยงานที่เกี่ยวข้องในการดำเนินการตามข้อสังเกตดังกล่าว เพื่อให้พืชกระท่อมเกิดประโยชน์สูงสุดต่อประชาชนและประเทศชาติเลขาธิการ ป.ป.ส. ย้ำว่า ร่างกฎหมายฉบับนี้ ยังไม่มีผลบังคับใช้เป็นกฎหมาย พืชกระท่อมยังคงเป็นยาเสพติดให้โทษในประเภท 5 การผลิต ปลูก นำเข้า ส่งออก จำหน่าย ครอบครอง หรือเสพพืชกระท่อม มีโทษตามกฎหมาย